PIKK.ee

Infopäev "Ringmajandus ja pakendid"
2026-02-12 10:00 - 15:00 (Europe/Tallinn) | Tallinn
Registreerumine 12.02.2026 Infopäev “Ringmajandus ja pakendid” toimub SIIT

Infopäeva toimumise koht ja formaat: Kohapeal Tallinnas Tallinna Teeninduskoolis (Majaka 2, 11412, Tallinn)

Infopäeval tutvustatakse pakendid ja pakendijäätmealast seadusandlust, käsitletakse pakendiaktsiisiga maksustamise põhimõtteid ja pakendiettevõtjate kohustusi pakendite ja pakendijäätmete käitlemisel, samuti antakse ülevaade sellekohasest statistikast.
Infopäeva teemad on:

Pakendivaldkonna seadusandluse tutvustamine: Jäätmereform, PPWD, Plastistrateegia
Pakendite ja pakendijäätmete käitlemist iseloomustav statistika;
Kontroll pakendiettevõtjate üle ja selle statistika ;
Pakendi rollist toiduaine- ja joogitööstuses, praktilisi soovitusi ja näiteid

Sihtgrupp:
Infopäev on suunatud põllumajandus- ja toidusektori ettevõtjatele ning nende töötajatele, sh toidu- ja joogitööstuse, pakendite tootmise, maaletoomise ja turule laskmisega tegelevatele ettevõtetele. Infopäev on mõeldud ettevõtete juhtidele ning pakendi-, keskkonna-, kestlikkuse-, kvaliteedi- ja finantsvaldkonna spetsialistidele sh käitlejad, toidulisandite tootjad, edasimüüjad/turundajad, toidu töötlejad

Infopäev on asjakohane ettevõtjatele, kelle tegevust mõjutavad pakendi- ja plastivaldkonna regulatsioonid (sh PPWR), pakendiaktsiisi ja plastimaksuga seotud kohustused ning kestlikkusaruandluse (CSRD) nõuded, ning kes soovivad olla kursis kehtiva seadusandluse, järelevalvepraktika, statistika ja pakendite arendamise võimalustega.

PÄEVAKAVA
Moderaator: Sirje Potisepp
9:30 – 10:00 Tervituskohv

I sessioon: Seadusandlus ja järelevalve
10:00 – 10:50 Pakendivaldkonna seadusandlusest (jäätmereform, PPWR)
Dagny Kungus Kliimaministeeriumi esindaja
10:50 – 11:20 Ettevõtte vaade PPWR kohustustest
Laura Kallas Orkla Snacks pakendiarendaja
11:20 – 11:40 Pakendite ja pakendijäätmete käitlemist ja kontrolli iseloomustav statistika
Svetlana Rannaste Maksu- ja Tolliameti aktsiiside osakonna juhtiv maksuaudiitor
11:40 – 12:10 Kontroll pakendiettevõtjate tegevuse üle
Kaidi Kattai Keskkonnaameti keskkonnakasutuse järelevalve osakonna peainspektor
12:10 – 12:30 Pakendite maksupoliitikast
Velda Buldas Rahandusministeeriumi maksu- ja tollipoliitika osakonna peaspetsialist
12:30 – 13:15 LÕUNA

II sessioon: Praktikult praktikule
13:15 – 13:35 Kestlikkusaruandlus muutustes
Marika Taal Rahandusministeeriumi ettevõtluse ja arvestuspoliitika osakonna nõunik
13:35 – 14:10 Pakendite arendusest ja uutest suundadest
Meelis Jürgens Estiko – Plastar AS juhataja
14:10 – 14:50 Pakendid toidutööstuses ettevõtete näidetel
Lisanne Liiv Lunden Food OÜ jätkusuutlikkuse arendusjuht
Ain Soome Maag Grupp AS kestliku arengu juht
14:50 – 15:00 Päeva kokkuvõte

METK toetuse saamise tingimuseks on, et infopäeval osalevad vähemalt 10 ettevõtte esindajad.

Päevakava: Teatele on manusega lisatud infopäeva päevakava.
*korraldajal on õigus teha muudatusi infopäeva ajakava

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames.

Lisainfo:
Liina Laineveer
Tel. +372 6 484 978
E-mail: liina@toiduliit.ee
